১৮ আগস্ট রবীন্দ্র-উত্তরকালের অনন্যসাধারণ নাট্যকার নাট্যাচার্য সেলিম আল দীন-এর ৬৬তম জন্মবার্ষিকী। এ উপলক্ষে সোলিম আল দীনের নাট্য-ঐতিহ্যের ধারক নাট্যসংগঠন স্বপ্নদল ১৮ ও ১৯ আগস্ট বাংলাদেশ শিল্পকলা একাডেমীতে আয়োজন করেছে দু’দিন ব্যাপী ‘নাট্যাচার্য সেলিম আল দীন জন্মোৎসব ২০১৫’। নাট্যাচার্যকে নিয়ে স্বপ্নদলের আয়োজনে ১২তম এ উৎসবের স্লোগান ‘নিকষ আঁধারে সদা জাজ্বল্যমান, ঐতিহ্য রবীন্দ্রনাথ সেলিম আল দীন’।